
	  Parlamentul României   

 Camera Deputaţilor


COMISIA PENTRU ADMINISTRATIE PUBLICA,

            17 aprilie  2002                  

amenajarea teritoriului Si echilibru 


Nr.26/596
ecologic 





Către






BIROUL PERMANENT AL






CAMEREI DEPUTATILOR



Vă înaintăm, alăturat, Raportul asupra proiectului de Lege privind regimul juridic al vehiculelor fără stăpân sau abandonate pe terenuri aparţinând domeniului public sau privat al statului ori al unităţilor administrativ-teritoriale, trimis Comisiei noastre pentru dezbatere şi avizare în fond, cu adresa nr.101 din 4 martie 2002. 






PRESEDINTE,






IOAN OLTEAN

	  Parlamentul României   

 Camera Deputaţilor


Comisia pentru administraţie publică,
amenajarea teritoriului şi echilibru ecologic






Nr.596/17.04.2002
RAPORT  

asupra  proiectului de lege privind regimul juridic al vehiculelor fără stăpân sau abandonate pe terenuri aparţinând domeniului public sau privat al statului ori al unităţilor administrativ-teritoriale



1. Cu adresa nr.101 din 4 martie 2002, Comisia pentru administraţie publică, amenajarea teritoriului şi echilibru ecologic a fost sesizată în vederea dezbaterii şi avizării în fond, cu proiectul de lege privind regimul juridic al vehiculelor fără stăpân sau abandonate pe terenuri aparţinând domeniului public sau privat al statului ori al unităţilor administrativ-teritoriale.



La întocmirea raportului s-a avut în vedere:

· avizul Comisiei pentru apărare, ordine publică şi siguranţă naţională nr.101din 22.03.2002.

· avizul Comisiei juridice, de disciplină şi imunităţi nr.101 din 12.03.2002;

· avizul Consiliului Legislativ nr.1409 din 27.12.2001.



Proiectul de lege a fost dezbătut şi avizat în fond, în procedura obişnuită, în şedinţa din 16 aprilie 2002.



Prin proiectul de lege sus-menţionat s-a urmărit crearea cadrului juridic necesar care să permită consiliilor locale şi organelor de poliţie de a dispune ridicarea şi depozitarea vehiculelor părăsite, aflate pe domeniul public sau privat al statului sau al unei unităţi administrativ-teritoriale. Aplicarea acestei legi va avea ca efect eliberarea spaţiilor aparţinând domeniului public sau privat al statului ori al unei unităţi administrativ-teritoriale, ocupate în prezent de asemenea vehicule, cu efecte benefice asupra fluidizării traficului, decongestionării trotuarelor, precum şi asupra mediului înconjurător. 



2. Proiectul de lege face parte din  categoria legilor ordinare.



3. La dezbaterea proiectului au participat ca invitaţi, în conformitate cu prevederile art.51 şi 52 din Regulamentul Camerei Deputaţilor, din partea  Ministerului Administraţiei Publice, domnii Ionel Fleşariu – secretar de stat şi Aurel Dumitrescu – director general.



4. La lucrările Comisiei au fost prezenţi 23 deputaţi, din totalul de 26 membri ai Comisiei.



Raportul Comisiei a fost adoptat cu unanimitate de voturi.



5. Proiectul de lege a fost adoptat de Senat în şedinţa din 25 februarie 2002.



In urma dezbaterii, Comisia propune admiterea cu modificări a proiectului de lege.

I. AMENDAMENTE ADMISE



In urma dezbaterii, Comisia propune adoptarea proiectului de lege cu următoarele amendamente:

	Nr.

crt
	Text iniţial


	Text propus de Comisie

(autorul amendamentului)
	Motivarea 

propunerii amendamentelor

	1.
	
Art.6. – (1) In vederea identificării proprietarului sau a deţinătorului legal al vehiculului fără stăpân, primarul aduce la cunoştinţă publică caracteristicile tehnice ale vehiculului şi locul de unde acesta a fost ridicat, prin anunţ publicat într-un cotidian central sau local.
	
Art.6. – (1) In vederea identificării proprietarului sau a deţinătorului legal al vehiculului fără stăpân, primarul aduce la cunoştinţă publică caracteristicile tehnice ale vehiculului şi locul de unde acesta a fost ridicat, prin anunţ publicat într-un cotidian local, în termen de 5 zile de la întocmirea procesului-verbal.

Autori: domnii deputaţi Tibulcă Alexandru, Zgonea Valeriu Stefan, Popescu Kanty Cătălin.


	Pentru o reglementare completă a unor astfel de situaţii.



	2.
	
Art.9. – In cazul vehiculului abandonat, agenţii constatatori prevăzuţi la art.3 îl somează pe proprietarul sau deţinătorul legal al acestuia, prin scrisoare recomandată, cu aviz de primire, ca în termen de 5 zile de la primire să ridice vehiculul aflat pe domeniul public ori privat al statului ori al unităţii administrativ-teritoriale.


	
Art.9. – In cazul vehiculului abandonat, primarul, la propunerea agenţilor constatatori prevăzuţi la art.3 îl somează pe proprietarul sau deţinătorul legal al acestuia, prin scrisoare recomandată, cu aviz de primire, ca în termen de 5 zile de la primire să ridice vehiculul aflat pe domeniul public ori privat al statului ori al unităţii administrativ-teritoriale.

Autori: domnii deputaţi Tibulcă Alexandru, Zgonea Valeriu Stefan, Popescu Kanty Cătălin.


	Pentru un spor de precizie a reglementării.


II. AMENDAMENTE RESPINSE



In cursul dezbaterii, Comisia a respins următoarele amendamente:

	Nr.

crt
	Text iniţial


	Amendamentul propus şi

autorul amendamentului
	Motivarea 



	1.
	
	
La articolul 10 se introduce un alineat nou, alineatul 3, cu următorul cuprins:


„(3) Dispoziţia primarului prevăzută la alin.(2), care nu a fost atacată în termen, se comunică de urgenţă organului de poliţie în vederea radierii din circulaţie a vehicului”.

Autor: domnul deputat Ioan Oltei


	Pentru susţinere: 

Este necesară radierea din evidenţa poliţiei a vehiculelor abandonate.

Pentru respingere:

Este posibil ca un vehicul abandonat să fie şi radiat, introducerea alineatului 3 fiind inutilă. De asemenea, este de menţionat că schimbarea proprietarului implică şi radierea vehiculului de pe numele vechiului proprietar, aceastră schimbare fiind deja cunoscută de organele de poliţie deoarece potrivit art.3 au calitatea de agent constatator.






Comisia a propus aprobarea proiectului de lege cu unanimitate de voturi.

PREŞEDINTE,








    




    SECRETAR,

IOAN OLTEAN












Kovacs CSABA TIBERIU

Expert parlamentar:

Stelian Androne


